Verkiesingsregistrasiepunt gevandaliseer, baniere verbrand – praag.co.za — 20 jaar jonk!
Verkiesingsregistrasiepunt gevandaliseer, baniere verbrand
Sewe mense verskyn vandag in die hof nadat hulle oor die naweek verkiesingsmateriaal by ‘n registrasiepunt in Taung in Noordwes gevandaliseer het.
Intussen het kolonel Sabata Mokgwabone van die polisie gesê drie vroue en vier mans het na bewering gedwonge toegang tot ‘n registrasiepunt by Itlameng Laerskool verkry en registrasiemateriaal by kiesbeamptes geëis,
Die verdagtes het ook glo baniere van die Onafhanklike Verkiesingskommissie van die skoolheining verwyder en dit aan die brand gesteek.
Dit is onwettig om verkiesingsmateriaal te beskadig in terme van Artikel (1) (c) van die Kieswet van 1998, het hy gesê. Die groep het na bewering by die skool opgedaag en registrasiemateriaal van OVK-beamptes geëis.
Hulle is Sondagmiddag in hegtenis geneem. Hulle is tussen die ouderdomme van 20 en 33.
Thandi Modise, premier, het vir ‘n ondersoek gevra oor waarom die sewe mense nie onmiddellik in hegtenis geneem is op die toneel nie.
Skrywer Karin RoodtGepubliseer op 10 Februarie 2014 Kategorieë Nuus, Suider-AfrikaSleutelwoord Itlameng Laerskool, Onafhanklike Verkiesingskommissie, OVK, vandale, verkiesing 2014
Vorige Vorige artikel: Teazers-eienaar se vermeende moordenaar voor
Volgende Volgende artikel: Finale sekwestrasiebevel teen dwelmbaas Agliotti verwag